
Comisia pentru buget, finanţe şi bănci

Bucureşti,      16.09.2004 

Nr. 22/477

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Convenţiei între România şi Canada pentru evitarea dublei impuneri şi prevenirea evaziunii fiscale cu privire la impozitele pe venit şi pe capital  semnată la Ottawa la 8 aprilie 2004, cu care comisia noastră a fost sesizată în fond cu adresa Biroului Permanent nr. P.L.X -521 din 13 septembrie  2004.

PREŞEDINTE,

Ovidiu Muşetescu 

Parlamentul  României

Comisia pentru buget, finanţe şi bănci

Bucureşti,       16.09.2004  

Nr. 477

RAPORT

asupra proiectului de Lege pentru ratificarea Convenţiei între România şi Canada pentru evitarea dublei impuneri şi prevenirea evaziunii fiscale cu privire la impozitele pe venit şi pe capital  semnată la 

Ottawa la 8 aprilie 2004
Cu adresa nr. P.L.X -521 din 13 septembrie 2004, Biroul Permanent, conform art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Convenţiei între România şi Canada pentru evitarea dublei impuneri şi prevenirea evaziunii fiscale cu privire la impozitele pe venit şi pe capital  semnată la Ottawa la 8 aprilie 2004.
La întocmirea raportului s-a avut avizul Consiliului Legislativ.

La lucrările comisiei au participat 26 deputaţi, din totalul de 27 membri ai comisiei.

Potrivit art. 75 din Constituţia României, republicată şi art. 86 din  Regulamentul Camerei Deputaţilor, proiectul de Lege este de competenţa decizională a Senatului.

Prezentul proiect de Lege are ca obiect de reglementare ratificarea Convenţiei între România şi Canada pentru evitarea dublei impuneri şi prevenirea evaziunii fiscale cu privire la impozitele pe venit şi pe capital. 

Convenţia reprezintă un tratat internaţional care a fost semnat la nivel de stat şi se referă la asumarea unui angajament financiar care impune sarcini suplimentare la bugetul de stat, motiv pentru care urmează ca, potrivit prevederilor art. 19 alin. 1 lit. a) şi g) din Legea nr. 590/2003 privind tratatele, să fie supusă Parlamentului spre ratificare prin lege.

In urma examinării proiectului de Lege pentru ratificarea Convenţiei între România şi Canada pentru evitarea dublei impuneri şi prevenirea evaziunii fiscale cu privire la impozitele pe venit şi pe capital  semnată la Ottawa la 8 aprilie 2004, în şedinţa din 16.09.2004, comisia a hotărât, cu majoritate de voturi, supunerea spre dezbaterea şi adoptarea Plenului a proiectului de Lege în forma prezentată de Guvern.
Prezentul proiect de Lege face parte din categoria legilor ordinare.

PREŞEDINTE,

Ovidiu Muşetescu 
SECRETAR,

Dr. Daniel Ionescu

          Experţi parlamentari:

          Măţan Ofelia

          Bărdiţă Mariana

